Нарвежскі саюз журналістаў імкнецца пашыраць супрацоўніцтва з прафесійнымі групамі, што не падпісваюць калектыўныя дамовы – фрылансерамі і студэнтамі. Усё больш фрылансераў бяруць удзел у мерапрыемствах і камісіях саюза, і ўсё болей пытанняў і праблем пазаштатнікаў адлюстроўваецца ў палітыцы саюза. Відавочна ўзрасло разуменне таго, што паляпшэнне ўмоваў для фрылансераў садзейнічае таксама інтарэсам журналістаў-штатнікаў.